Lolland-Falsters Stifts-Tidende, 1834-06-06
Et Følgeblad til Aarhuus Stiftstidende indeholder et Brev fra Statsraad Tauber i Hillerød til Krigsraad B., om Branden der i Byen, hvori hiin rædselfulde Nat til den 11te Mai d. A. skildres paa en sørgelig Maade. Ved de yderste Anstrængelser lykkedes det Etatsraaden med den yngste Adjunct i længere Tid at afvende Faren fra den lærde Skole; men da al Hjælp fra Brandcorpsets Side udeblev, fik Luerne ogsaa Overmagt over denne Christian Is stolte Bygning, som i 200 Aar har fostret saa mange Ædlinge i sin Midte, og Skolens Obligationer, Bibliothek, Archiv, Protocoller, en Deel af Disciplenes Bøger og Apparater m.m., samt Rectorens eget, i 30 Aar smaaligen sammensankede Bibliothek af 3,000 Bd., saavelsom hans Manuscripter, gif op i et Flammehav, der udgjød sig saa græsseligen, at Kjøbenhavnerne, som saae det fra Byen af, troede at Jlden maatte være i Lyngby. Om den sindsvage, rige Mosait v. Halle, som Procurator Delbanco har efterlyst, hedder det, at han, efter at være ført ud paa Gaden, ubemærket løb ind igjen i det brændende Huus og skjulte sig i sin Seng, hvor han omkom. Foruden de andre to Personer, der indebrændte, ere senere endnu tvende døde af Lemlæstelser, som de havde faaet under Branden. Ved Siden af lysende Beviser paa Menneskekjærlighed viste sig desværre ogsaa her, hvad der ved slige Leiligheder alt ofte finder Sted, Træk af Ligegyldighed, Ladhed, Raahed og Tyvagtighed, især hos Landboerne fra Kulsvier-Egnene, som vare indkaldte til Brandhjælp. Til Slutning omtaler Hr. Etatsraaden de mange og skjønne Beviser paa Velgjørenhed, som den almindelige Nød har givet eller vil give Anledning til, og, siger han, her nævne vi med takfulde Hjerter det Navn, som i Nødens Time lyder først fra alle Læber, Navnet: Frederik den Sjette. Underrettet ved en Deputeret og vor Nød, hialp strax den ædle Konge, ikke med Ord, men i Gierning, ved øieblikkeligen at sende en Gave fra sig Selv og Hs. Majestæt Dronningen, ved i enkelte Deele at love Skattefrihed for de Brandlidte i et vist Antal Aar, ved at beordre nogle af Rentekammerets Committerede til at besigtige den afbrændte Deel af Byen samt at gjøre Forslag til Gaver fra de kgl. Skove, og endeligen ved at befale, at adskillige Værelser paa Frederiksborg Slot skulde indrettes til Læsefale for den lærde Skole, indtil en ny Skolebygning kunde vorde opført. – De vakkre Helsingøerere have sendt en Gave til vore Brandlidte af 3 a 400 Rbd. og af egen Drivt organiseret en Committee, som har sat sig i Forbindelse med den herværende til videre gavnrige Foranstaltningers Udførelse, og som jeg hører ville mange Byer, fjern og nær, følge dette gode Exempel." Selv Huusdyrene afgave ved den ulykkelige Brand i Hillerød et rørende Syn. Hele Stalde fulde af Heste og Køer fortæredes af Luerne, i det Huusfolkene manglede Tid eller Samling til at aabne Dørrene for de indespærrede Dyr. Sviin og Katte vare besatte af et Slags Raseri. De Første især styrtede stedse paa ny ind i Husene, og adskillige bleve dræbte efter at de først vare halvstegte. Hundene gave mærkelige Beviser paa Klogskab, som Hønsene paa Dumhed, men tillige paa Vedhængenhed ved tilvante Steder. De leirede sig i flere Dage under Stikkelsbærbuskene i Haver ved Brand tomterne og vare næsten ikke uden med Magt at bringe bort derfra.